recursal/SuperWikiNEXT-32B huggingface dataset:
**வி. கு. சதுர்வேதி** (*V. K. Chaturvedi*) இந்தியாவைச் சேர்ந்த ஓர் இயந்திரப் பொறியாளரும் அணுசக்தி நிபுணரும் ஆவார்.  இந்திய அணுசக்தி ஆணையத்தின் முன்னாள் தலைவர் மற்றும் நிர்வாக இயக்குனராகப் பணியாற்றினார். 1965 ஆம் ஆண்டில் விக்ரம் பல்கலைக்கழகம் - சாம்ராட் அசோக் தொழில்நுட்ப நிறுவனத்தில் இயந்திரப் பொறியியல் பாடத்தில் பட்டப்படிப்பை முடித்தார். டிராம்பேயில் உள்ள பாபா அணு ஆராய்ச்சி மைய பயிற்சிப் பள்ளியில் அணுசக்தி பொறியியலில் முதுநிலைப் பட்டம் பெற்றார்.

அணுசக்தி ஆணையத்திலிருந்து ஓய்வுபெற்ற பிறகு, சதுர்வேதி இரிலையன்சு தொழிற்சாலை நிறுவனத்தில் சேர்ந்தார். இரிலையன்சு ஆற்றல் நிறுவனத்தின் புதிய ஆற்றல் நிறுவனத்தின் இயக்குநர், நிர்வாக உரிமையற்ற செயல் அலுவலர், இரிலையன்சு புதிய ஆற்றல் நிறுவனத்தின் உள்கட்டமைப்பு இயக்குநர், இதே உள்கட்டமைப்பு நிறுவனத்தில் நிர்வாக உரிமையற்ற இயக்குநர் என பல பதவிகளில் இவர் பணியாற்றினார். இவற்றைத் தவிற பல்வேறு குழுக்களின் உறுப்பினராகவும் இருந்துள்ளார்.

சதுர்வேதி இந்திய அணுசக்தி ஆணையத்தின் முன்னாள் உறுப்பினர் மற்றும் உலக அணுசக்தி இயக்குநர்கள் சங்கத்தின் டோக்கியோ மையத்தின் தலைவராக இருந்துள்ளார். இரண்டு ஆண்டுகளாக உலக அணுசக்தி இயக்குநர்கள் சங்கத்தின் ஆளுநர்கள் குழு உறுப்பினராகவும் இருந்துள்ளார். 2001ஆம் ஆண்டில் இந்திய அரசு இவருக்கு நான்காவது உயரிய குடிமகன் விருதான பத்மசிறீ விருதை வழங்கி சிறப்பித்தது.

மேலும் பார்க்கவும்
------------------

* இந்திய அணுசக்தி ஆணையம்

மேற்கோள்கள்
-----------

1. ↑  "Vijay Kumar Chaturvedi". Bloomberg. 2015. 9 November 2015 அன்று பார்க்கப்பட்டது.
2. ↑  "National Technology Day". Department of Atomic Energy. 2003. 9 November 2015 அன்று பார்க்கப்பட்டது.
3. ↑  "Former Chairman and Managing Director of Nuclear Power Corporation of India Limited". Reliance Power. 2015. 9 November 2015 அன்று பார்க்கப்பட்டது.
4. ↑  "Padma Awards" (PDF). Ministry of Home Affairs, Government of India. 2015. 21 July 2015 அன்று பார்க்கப்பட்டது.
**ராம சுப்ரமணியம்** (எ) **ராம்** ஒரு தமிழ்த் திரைப்பட இயக்குநர் ஆவார். இவர் சென்னை கிறித்துவ கல்லூரியில் தமிழ் முதுகலைப் பட்டம் பெற்றவர். பின்பு இயக்குநர் தங்கர் பச்சான் அவர்களின் சில படங்களில் உதவி இயக்குநராக பணி செய்துள்ளார். அது மட்டும் இன்றி ராஜ்குமார் சந்தோஷி மற்றும் கோவிந்த் நிஹிலானி போன்ற இந்தி திரைப்பட இயக்குநர்களிடமும் உதவி இயக்குநராக பணி செய்துள்ளார். 2007ம் ஆண்டு வெளியான இவரின் முதல் திரைப்படமான கற்றது தமிழ் விமர்சன ரீதியில் பாராட்டைப் பெற்றாலும் வணிக ரீதியில் வெற்றி பெறவில்லை. அத்திரைப்படம் ஜீவாவிற்கும் அஞ்சலிக்கும் குறிப்பிடத்தக்க பெயரைப் பெற்றுக் கொடுத்தது.

2013 இல் , இவர் கௌதம் வாசுதேவ் மேனன் தயாரிப்பில் , இயக்கிய *தங்க மீன்கள்* என்ற படம் வெளியானது. இந்திய சர்வதேச திரைப்பட விழா மற்றும் குழந்தைகளுக்கான சர்வதேச திரைப்பட விழாக்களில் 'தங்க மீன்கள்' திரைப்படம் திரையிடப்பட்டது. இந்தத் திரைப்படத்திற்கு மத்திய அரசு மூன்று "தேசிய விருதுகளை" வழங்கியுள்ளது.

இயக்கிய படங்கள்
---------------

1. கற்றது தமிழ் (2007)
2. தங்க மீன்கள் (2013)
3. தரமணி (2017)
4. பேரன்பு (2017)

மேற்கோள்கள்
-----------

1. ↑  "சர்வதேச திரைப்பட விழாவில் 'தங்க மீன்கள்'". தி இந்து. 15 அக்டோபர் 2013. 15 அக்டோபர் 2013 அன்று பார்க்கப்பட்டது.
2. ↑  "'தங்க மீன்கள்' படத்துக்கு 3 தேசிய விருதுகள்!".
**பிரித்தானிய மண்புழு சங்கம்** (*Earthworm Society of Britain*) என்பது மண்புழுக்கள் மற்றும் அவற்றின் சுற்றுச்சூழலை நன்கு புரிந்துகொள்ளும் வகையில் அறிவியல் ஆராய்ச்சியை ஊக்குவித்து ஆதரவளிப்பதை நோக்கமாகக் கொண்ட அமைப்பாகும். இதன் பணியின் மூலம் மண்புழுக்கள் மற்றும் அவற்றின் வாழ்விடங்களைப் பாதுகாப்பதை ஊக்குவிப்பதோடு, எதிர்காலத்தில் இந்த உயிரினங்கள் தொடர்ந்து பயன்படுவதற்கு மக்களுக்குக் கல்வி மற்றும் ஊக்கமளிப்பதை நோக்கமாகக் கொண்டுள்ளது. பிரித்தானிய மண்புழு சங்கம் 2009 இல் நிறுவப்பட்டது.

பிரித்தானிய மண்புழு சங்கம் தேசிய மண்புழு பதிவுத் திட்டத்தை வழங்குகிறது. அமைப்பு சாரா இயற்கை ஆர்வலர்கள் மற்றும் மண்புழு ஆராய்ச்சி நிறுவன ஆராய்ச்சியாளர்கள் மூலம் மண்புழு குறித்த தகவல்களைச் சேகரித்து ஒருங்கிணைக்கும் பணியினை மேற்கொள்கிறது.

மேற்கோள்கள்
-----------

1. ↑  "Earthworm Society of Britain launch event - a scientific test of worm charming | OPAL". *Opalexplorenature.org*. 2016-10-17 அன்று பார்க்கப்பட்டது.
2. ↑  Smith, Lewis (2009-11-02). "Earthworm invaders nudging out British species". Telegraph. 2016-10-17 அன்று பார்க்கப்பட்டது.
3. ↑  Lewis Smith (November 2, 2009). "Earthworm invaders nudging out British species". The Telegraph. 6 March 2016 அன்று பார்க்கப்பட்டது.
4. ↑  "Recording Earthworms". *Earthwormsoc.org.uk*. 2016-07-02 அன்று மூலம் பரணிடப்பட்டது. 2016-10-04 அன்று பார்க்கப்பட்டது.

வெளி இணைப்புகள்
---------------

* The Earthworm Society of Britain - அதிகாரப்பூர்வ இணையதளம்
ஆண் பறவை
**கூம்பலகன்** அல்லது **சாதா கூம்பலகுச் சில்லை** (common rosefinch) என்பது ஆசியாவிலும், ஐரோப்பாவிலும் வாழக்கூடிய ஒரு பறவையாகும். பொதுவாக இப்பறவை மழைக் காலத்தில் இந்தியாவுக்கு வலசை வரக்கூடியது. சிறு கூட்டமாக திரியக்கூடியது.

பெயர்கள்
--------

தமிழில்  :**கூம்பலகன்**

ஆங்கிலப்பெயர்  :**Common Rosefinch** 

அறிவியல் பெயர்  :***Carpodacus erythrinus***

விளக்கம்
--------

15 செ.மீ. அளவு உடைய, இப்பறவைகளில் ஆண்பறவை அழகான ரோசா நிறத்தில் தலை, நெஞ்சு, முதுகு, தோள் ஆகியவை கொண்டிருக்கும். பெண்பறவை பசுமை கலந்த தவிட்டு நிறம் கொண்டது. இரு பாலினத்திற்கும் அலகு ஒன்று போல இருக்கும். வால் பிளவு பட்டிருக்கும்.

உணவு
----

பயிர்களின் தானியங்களை கொத்தித் தின்னும். அரசு, ஆல், உன்னி போன்றவற்றின் பழங்களையும் முள் முருங்கை போன்ற சில பூக்களின் தேனையும் உண்ணும்.டிவீஇ. டிவீஇ டிவீஇயு என்றோ டி.டி.யூ எனவோ குரல் கொடுக்கும். 

*கூம்பலகன்* பறவையின் முட்டைகள்

மேற்கோள்
--------

1. ↑  பன்னாட்டு பறவை வாழ்க்கை (2012). "*Carpodacus erythrinus*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 26 November 2013 அன்று பார்க்கப்பட்டது.
2. ↑  **தமிழ்நாட்டுப் பறவைகள்** *முனைவர் க.ரத்னம்*-மெய்யப்பன் பதிப்பகம்,பக்கம் எண்:150
**மேற்கத்திய மஞ்சள் வாலாட்டி** (*மோட்டாசில்லா பிளாவா*) என்பது வாலாட்டி பறவை குடும்பமான மோட்டாசில்லிடேயில் உள்ள ஒரு சிறிய குருவிச் சிற்றினம் ஆகும். மோட்டாசில்லிடே குடும்பத்தில் நெட்டைக்காலிகளும் நீண்ட நகங்களுடைய பறவைகளும் அடங்கும்.

பரவல்
-----

இந்த இனம் மிதமான ஐரோப்பா மற்றும் ஆசியாவின் பெரும்பாலான பகுதிகளில் இனப்பெருக்கம் செய்கின்றன. இது மேற்கு ஐரோப்பா போன்ற இதன் வரம்பின் மிதமான பகுதிகளில் வசிக்கிறது. ஆனால் வடக்கு மற்றும் கிழக்கு பகுதியிலுள்ளன ஆப்பிரிக்கா மற்றும் தெற்காசியாவிற்கு இடம்பெயர்கின்றன.

விளக்கம்
--------

இது ஒரு நடுத்தர அளவிலான 15-16 செ.மீ நீளமுள்ள பறவையாகும். இதன் பேரினத்தின் பண்பான தொடர்ந்து வாலினை ஆட்டும் தன்மையுடையது. இது ஐரோப்பிய வாலாட்டிகளில் மிகக் சிறியனவாகும். இனப்பெருக்கம் செய்யும் வயது வந்த ஆண் ஆலிவ் நிறம் மேல் பகுதிலும் கீழ்ப்பகுதி மஞ்சள் நிறத்திலும் காணப்படும். இறகுகள், மஞ்சள் வெள்ளை நிறத்தில் காணப்படும். இனப்பெருக்கம் செய்யும் ஆண்களின் தலைப் பகுதியானது துணையினங்களைப் பொறுத்து பல்வேறு வண்ணங்கள் மற்றும் வடிவங்களில் காணப்படும்.
இந்த பறவையின் அழைப்பானது உயர்தர ஒலியுடையது ஆகும்.

உணவு
----

இந்த பூச்சி உண்ணும் பறவை ஈரமான புல்வெளிகள் போன்ற தண்ணீருக்கு அருகில் திறந்த வெளியில் வாழ்கிறது. இது 4-8 புள்ளிகள் கொண்ட முட்டைகளை இடும்.

மேற்கோள்கள்
-----------

1. ↑  {{|id=22718385 |title=*Motacilla flava* |assessors=பன்னாட்டு பறவை வாழ்க்கை |version=2013.2 |year=2013 |accessdate=26 November 2013}}

விக்கிமீடியா பொதுவகத்தில்,  
 ***Motacilla flava***   
என்பதின் ஊடகங்கள் உள்ளன.
சுல்தானா
**சுல்தானா** (Sultana ) சுல்தானா ரசாக் என்றும் அழைக்கப்படும் இவர், இந்தியாவைச் சேர்ந்த ஆரம்பக்கால திரைப்பட நடிகை ஆவார். மேலும், ஊமைத் திரைப்படங்களிலும், பின்னர் பேசும் திரைப்படங்களிலும் நடித்தார். இவர் இந்தியாவின் முதல் பெண் திரைப்பட இயக்குனரான பாத்திமா பேகமின் மகள் ஆவார்.  இந்தியாவின் முதல் பேசும் படமான ஆலம் ஆராவில் (1931) நடித்த முன்னணி நடிகையானசுபைதா பேகம் இவரது தங்கை ஆவார். 

மரியாதைக்குரிய குடும்பங்களைச் சேர்ந்த பெண்களுக்கு நடிப்பு என்பது பொருத்தமான தொழிலாக கருதப்படாத நேரத்தில் திரைப்படங்களில் நுழைந்த சில பெண்களில் இவர் ஒருவராக இருந்தார். மேற்கு இந்தியாவில் உள்ள குசராத்தின் சூரத் நகரில் பிறந்தார்.சாச்சின் மாநிலத்தைச் சேர்ந்த மூன்றாம் நவாப் சிதி இப்ராஹிம் முஹம்மது யாகுத் கான் மற்றும் பாத்திமா பேகம் ஆகியோரின் மகளாவார். இவருக்கு இரண்டு சகோதரிகள், சுபைதா மற்றும் ஷெஷாதி என்ற இருவர் இருந்தனர். நவாபுக்கும் பாத்திமாவுக்கும் இடையில் ஒரு திருமணம் அல்லது ஒப்பந்தம் நடந்ததாக எந்த பதிவும் இல்லை.

தொழில்
------

ஊமைத் திரைப்பட யுகத்தில் சுல்தானா ஒரு பிரபலமான நடிகையாக இருந்தார். வழக்கமாக காதலி வேடங்களில் நடித்தார். வீர் அபிமன்யு (1922)  திரைப்படத்தில் நடிகையாக தனது வாழ்க்கையைத் தொடங்கினார். பின்னர் பல ஊமைப் படங்களில் நடித்தார். பின்னர், இவர் பேசும் திரைப்படங்களிலும் நடித்தார். 1947 இல் இந்தியப் பிரிவினையின்போது, இவர் செல்வந்தரான தனது கணவர் சேத் ரசாக் என்பவருடன் பாக்கித்தானுக்கு குடிபெயர்ந்தார். இவரது மகள் ஜமீலா ரசாக்கையும் பாக்கித்தானியப் படங்களில் நடிக்கும்படி இவர் ஊக்கப்படுத்தினார். மேலும் இவர் பாக்கித்தானில் *ஹம் ஈத் ஹைன்* (1961) என்ற பெயரில் ஒரு திரைப்படத்தை தயாரித்தார். இது பிரபல திரைக்கதை எழுத்தாளர் பயாஸ் ஹாஷ்மி எழுதியது. படம் பகுதி வண்ணத்தில் படமாக்கப்பட்டது. இது அந்த நாட்களில் அரிதாக இருந்தது. ஆனால் படம் மோசமாக தோல்வியடைந்தது. பின்னர் சுல்தானா படங்களைத் தயாரிப்பதை நிறுத்திவிட்டார். 

சுல்தானாவின் மகள் ஜமீலா ரசாக், பிரபல பாகிஸ்தான் கிரிக்கெட் வீரர் வகார் ஹசனை மணந்தார். அவர் திரைப்படத் தயாரிப்பாளர் இக்பால் ஷெஷாத்தின் சகோதரர். கராச்சியில் "நேஷனல் ஃபுட்ஸ்" என்ற பெயரில் ஒரு வணிகத்தை நடத்தி வருகிறார்.

மேற்கோள்கள்
-----------

1. 1 2  "Sultana-actress". *IMDb.com*. amazon.com/IMDb.com. 13 September 2012 அன்று பார்க்கப்பட்டது.
2. 1 2 3  "sultana". Cineplot.com. 13 September 2012 அன்று பார்க்கப்பட்டது.

வெளி இணைப்புகள்
---------------

* Sultana brief biography
* List of films
* ஐ.எம்.டி.பி இணையத்தளத்தில் சுல்தானா
**வெண்தொண்டை புதர்சிட்டு** (*White-throated bush chat*)(*சாக்சிகோலா இன்சிக்னிசு*), **கோட்சன்சு** **புதர்சிட்டு** என்றும் அழைக்கப்படுகிறது. இது *சாக்சிகோலா* பேரினத்தைச் சேர்ந்த ஒரு பழைய உலக ஈபிடிப்பான் பறவையாகும். இது பறவைகளின் பன்னாட்டு அமைப்பு மூலம் பன்னாட்டு இயற்கைப் பாதுகாப்புச் சங்கத்தின் செம்பட்டியலில் அழிவாய்ப்பு இனமாகப் பட்டியலிடப்பட்டுள்ளது. 2001ஆம் ஆண்டில், உலகளாவிய இதன் எண்ணிக்கை 3,500 முதல் 15,000 என மதிப்பிடப்பட்டுள்ளது. இதன் குளிர்கால வாழிடப் பகுதியான புல்வெளிகளின் விரைவான இழப்பது முக்கிய அச்சுறுத்தலாக உள்ளது. நேபாளம் மற்றும் இந்திய தெராய் மற்றும் தூராய் குளிர்கால வாழிடமாகும். இந்த பகுதியில், ஜிம் கார்பெட் தேசியப் பூங்கா, சுக்லபந்தா, சித்வான் தேசிய பூங்கா, காசிரங்கா தேசியப் பூங்கா மற்றும் மனாசு தேசிய பூங்கா மற்றும் லும்பினி கிரேன் சரணாலயத்தில் இந்தச் சிற்றினம் பதிவு செய்யப்பட்டுள்ளது. இது ஈரமான மற்றும் உலர்ந்த புல்வெளிகள், நாணல்கள் மற்றும் ஆற்றுப்படுகைகளை விரும்புகிறது. கரும்பு வயல்களிலும் காணப்படுகிறது. வசந்த காலத்திலும் கோடைக்காலத்திலும், இது அல்பைன் அல்லது துணை-அல்பைன் புல்வெளிகளில் இனப்பெருக்கம் செய்கிறது. மங்கோலியாவின் மலைகள் மற்றும் உருசியாவின் அருகிலுள்ள பகுதிகளையும் பயன்படுத்துகிறது.

சுக்லபந்தா தேசியப் பூங்காவில் மேற்கொள்ளப்பட்ட ஆய்வின் போது, சனவரி 2005-ல் மொத்தம் 19 வெண்தொண்டை புதர்சிட்டுகள் பதிவு செய்யப்பட்டன. ஆனால் ஒரு வருடம் கழித்து இவற்றில் 8 ஆண்கள் மட்டுமே காணப்பட்டன.

மேற்கோள்கள்
-----------

1. 1 2  BirdLife International (2018). "*Saxicola insignis*". *IUCN Red List of Threatened Species* **2018**: e.T22710172A131880644. doi:10.2305/IUCN.UK.2018-2.RLTS.T22710172A131880644.en.. பார்த்த நாள்: 11 November 2021.
2. ↑  Yadav, B.P. (2007). *Status, Distribution and Habitat Preferences of Hodgon's Bushchat (*Saxicola insignis*) in Grassland of Suklaphanta Wildlife Reserve of Far-Western Development Region of Nepal*. United Kingdom: Oriental Birds Club. . 
[*தொடர்பிழந்த இணைப்பு*]

வெளி இணைப்புகள்
---------------

* BirdLife Species Factsheet: *White-throated Bushchat*
* Xeno-canto: audio recordings of the white-throated bush chat

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1587213
* விக்கியினங்கள்: Saxicola insignis
* ADW: Saxicola\_insignis
* ARKive: saxicola-insignis
* BirdLife: 22710172
* BOLD: 52625
* ஈபேர்டு: whtbus1
* EUNIS: 17249
* Euring: 11400
* GBIF: 2492517
* iNaturalist: 12907
* IRMNG: 10592368
* ITIS: 562833
* IUCN: 22710172
* என்.சி.பி.ஐ: 517758
* Xeno-canto: Saxicola-insignis

 |
**வடசென்னிமலை பாலசுப்பிரமணியர் திருக்கோயில்,** சேலம் ஆத்தூர்  என்னும் வடசென்னிமலை  என்ன்னும் குன்றின் மேல் அமைந்துள்ளது.

திருவிழா
--------

இக்கோவிலில் ஒவ்வொரு ஆண்டும் பங்குனி மாதம் பங்குனி உத்திரத் தேர் திருவிழா வெகுசிறப்பாக நடைபெற்று வருகின்றது. பங்குனி உத்திரத் தேர் திருவிழா நடைபெற்ற இரண்டாம் நாள் சத்தாபரம் விழா நடைபெறும். அப்போது முருகப்பெருமான், வள்ளி மற்றும் தெய்வானையுடன் உற்சவ மூர்த்தியாக வலம் வரும் போது பலவகையான வானவெடிகள் வெடிக்கப்படும். இந்த வானவேடிக்கையை காணச் சுற்றுவட்டாரத்திலுள்ள கிராமங்களில் இருந்து பெருவாரியான மக்கள் வருகின்றனர்

மேலும் சித்ரா பவுர்ணமி, வைகாசி விசாகம், தலை ஆடி, ஆடி 18, ஆவணி அவிட்டம், ஆடிவெள்ளிகள், விநாயக சதுர்த்தி, நவராத்திரி, சரஸ்வதி பூஜை, தீபாவளி, சூரசம்ஹாரம், கல்யாண உற்சவம், கார்த்திகை தீபம், மார்கழி மாத பூஜை, ஆங்கில புத்தாண்டு, தைப்பொங்கல், தைப்பூசம், சிவராத்திரி, கிருத்திகை, அமாவாசை, சஷ்டி ஆகிய நாட்களில் உற்சவம் நடக்கிறது. ஆண்டு முழுவதும் முறைப்படி பற்பல உற்சவங்கள் நடக்கிறது. தமிழ்ப் புத்தாண்டு விழாவின் போது மிகவும் சிறப்பான உற்சவமாக கொண்டாடுகின்றனர். ஆகிய விழா நாட்களில் உற்சவங்கள் நடக்கிறது.

திறக்கும் நேரம்
---------------

காலை 8 மணி முதல் 12.00மணி வரை,மாலை 5 மணி முதல் இரவு 8.00மணி வரை திறந்திருக்கும்.

பிரார்த்தனை
-----------

### நேர்த்திக்கடன்

வேண்டுதல் நிறைவேறியதும் முருகனுக்கு திருமுழுக்கு செய்தும், புது ஆடை அணிவித்தும் நேர்த்திக்கடன் நிறைவேற்றுகின்றனர்.

வெளி இணைப்புகள்
---------------

* கோயில் பற்றி தினமலர் நாளிதழில்
**மருத்துவர் விஜய் பால் நினைவு நூலகங்கள்** (*Dr. Vijay Pal Memorial Library*) புதுதில்லியில் உள்ள மருத்துவர் விஜய் பால் நினைவு அறக்கட்டளையால் நடத்தப்படுகின்றன. சங்கங்கள் பதிவுச் சட்டம் மற்றும் வருமான வரிச் சட்டத்தின் கீழ் ஒரு தொண்டு நிறுவனமாக இந்த அறக்கட்டளை பதிவுசெய்யப்பட்டுள்ளது. பொது நூலகம் ஒன்றும் மேற்கோள் நூலகம் ஒன்றும் என இரண்டு நூலகங்கள் பொதுமக்களின் பயன்பாட்டிற்காக இயங்குகின்றன.

வரலாறு
------

பொது நூலகம் 1975ஆம் ஆண்டு தொடங்கப்பட்டது. அனைத்து பிரிவினரும் இந்த நூலகத்தைப் பயன்படுத்தி வருகின்றனர். பொது நூலகம், தில்லி, கேசவ் புரம், பிளாக் சி-7 இல் உள்ள சமுதாயக் கூடத்தின் முதல் தளத்தில் அமைந்துள்ளது.

மேற்கோள் நூலகம் 1993 ஏப்ரல் 11 அன்று தொடங்கப்பட்டது. இந்த குளிரூட்டப்பட்ட நூலகம் மனை எண். 8, உள்ளூர் சந்தை மையக் கட்டிடத்தில் சி-7, கேசவ் புரம், டெல்லி -110035 இல் அமைந்துள்ளது. இந்நூலகத்தினை சுமார் 450 வாசகர்கள் ஒரே நேரத்தில் பயன்படுத்தலாம். வாரத்தின் அனைத்து நாட்களிலும் நூலகம் காலை 7.30 மணி முதல் இரவு 9.30 மணி வரை திறந்திருக்கும். இந்திய ஆட்சிப் பணி, இந்தியக் காவல் பணி, பட்டயக் கணக்கறிஞர், பொறியியல், நிறுவனச் செயலர், விலை மதிப்பீட்டுக் கணக்கர், மருத்துவம், வங்கியியல் போன்ற போட்டித் தேர்வுகள் மற்றும் தொழில்முறைத் தேர்வுகளுக்குத் தேர்வாகும் மாணவர்களும், கல்லூரி மாணவர்களும் பெரும்பாலும் இதனைப் பயன்படுத்தும் வாசகர்கள் ஆவார்கள். இவர்கள் வடக்கு தில்லி, மேற்கு தில்லி மற்றும் பிற தொலைதூரப் பகுதிகளிலிருந்தும் கூட வருகிறார்கள். வாசகர்களுக்கு நூலகத்திலேயே குறிப்பு புத்தகங்கள் வழங்கப்படுகின்றன.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2022-02-10 அன்று மூலம் பரணிடப்பட்டது. 2022-02-10 அன்று பார்க்கப்பட்டது.

வெளி இணைப்புகள்
---------------

* டாக்டர். விஜய் பால் நினைவு நூலகத்தின் முகப்புப்பக்கம்
* எக்ஸ்பிரஸ்இந்தியா: தௌலத்பூர் நூலகம் அழுகிறது
டயொனிசியஸ் எக்சிகுஸ் *அனோ டொமினி* ஆண்டுகளைக் கண்டுபிடித்தார்.
**அனொ டொமினி** (இலத்தீன்: சுருக்கம்: *Anno Domini* ; முழு: *anno Domini nostri Jesu Christi*)  என்பது கிரிகோரியன் நாட்காட்டி மற்றும் ஜூலியன் நாட்காட்டிகளில் எண்களின் அடிப்படையில் கணக்கிடப்படும் ஆண்டு முறையாகும். இடைக்கால இலத்தீன் மொழியில் 'கடவுளின் ஆண்டு' என்றும், 'நமது கடவுளின் ஆண்டு'  என்றும் பொருள்பட வழங்கப்பட்டது.

இதன் தமிழாக்கம் *கிறிஸ்துவுக்கு பின்* என்பதனால், **கி.பி.** என சுருக்கி வழங்கப்படுகிறது. இது நாசரேத்தூர் இயேசு பிறந்த ஆண்டை ஆரம்ப ஆண்டாகக் கொண்டு அதன் பிந்திய காலத்துக்கு வழங்கப்படுகிறது.

இந்த அனோ டொமினி முறை காலக்கணக்கீடை அறிமுகப்படுத்தியவர் 525-ஆம் ஆண்டில் ரோம் நாட்டில் பிறந்த டையனைசியஸ் எக்ஸிகஸ். 
இயேசு கிறிஸ்துவுக்கு முற்பட்ட (Before Christ) காலம் *கிறிஸ்துவுக்கு முன்* என்பதை சுருக்கி **கி.மு.** எனத் தமிழில் வழங்கப்படுகிறது.

அனொ டொமினி முறை கி.பி. 525-இல் பகுக்கப்பட்டாலும், கி.பி. 8-ஆம் நூற்றாண்டுக்குப் பின் பயன்படுத்தப்படவில்லை.

மேற்கோள்கள்
-----------

1. ↑
2. ↑
3. ↑   "Anno Domini". *Merriam Webster Online Dictionary*. (2003). Merriam-Webster. அணுகப்பட்டது 2011-10-04. "Etymology: Medieval Latin, in the year of the Lord"
4. ↑  "Online Etymology Dictionary". 2011-10-04 அன்று பார்க்கப்பட்டது.
5. ↑  Blackburn & Holford-Strevens 2003, ப. 782 "since AD stands for *anno Domini*, 'in the year of (Our) Lord'."
6. ↑  Dick Teresi (July 1997). "Zero". *The Atlantic*. .
**ஆம்பலாப்பட்டு ஆறுமுகம்** அல்லது **ஆறுமுகம் மாதுரார்** என்பவர் தொழிற்சங்கப் போராட்டவாதி, சமூக நீதி செயல்பாட்டாளர், தொழிலாளர் உரிமைகளுக்காகப் போராடியவர். தமிழ்நாடு, தஞ்சாவூர் மாவட்டம், ஆம்பலாப்பட்டு கிராமத்தில் பிறந்தார். ஒருங்கிணைந்த தஞ்சாவூர் மாவட்டத்தில் அந்தக் காலகட்டத்தில் பண்ணையாட்கள் உரிமைக்காக, நிலவிய கொடுமைகளுக்கு எதிராகப் போராடிக் கொண்டிருந்த கம்யூனிஸ்ட் கட்சித் தோழர்களான வெங்கடேசன், பட்டுராசு, போன்றவர்களோடு இணைந்து போராடத் தொடங்கினார். 

மதுக்கூர் ஜமீன் தனது ஆதிக்கத்தில் உள்ள ஆம்பலாப்பட்டு கிராமத்தில் மக்கள் பயன்பாட்டில் இருந்த புறம்போக்கு, மேய்ச்சல் தரிசு நிலங்களையும் தனியாருக்கு விற்றார். இதனை எதிர்த்து ஆறுமுகம், பொதுமக்களுடன் பெரும்போராட்டம் நடத்தினார். சுதந்திர இந்தியாவில் அடிமைப் பட்டுக் கிடந்த ஒடுக்கப்பட்ட மக்களுக்காகப் போராடியவர் வெங்கடாசலம் என்கிற வாட்டாக்குடி இரணியன் இவருக்குத் துணையாக நின்றவர்கள் ஆம்பலாப்பட்டு ஆறுமுகம் மற்றும் ஜாம்பவானோடை சிவராமன். புரட்சி செய்த மூவரையும் 1950 மே மாதம் சுட்டுக் கொன்ற காவல் துறையினர் அவர்களின் உடல்களை பட்டுக்கோட்டை ரயில்வே நிலையம் அருகேயுள்ள சுடுகாட்டில் தகனம் செய்தனர். அந்த இடத்தில் மூவரின் தியாகத்தை உணர்த்தும் விதமாக 1975-ம் ஆண்டு நினைவு ஸ்தூபி கட்டப்பட்டது.

மேற்கோள்கள்
-----------

1. ↑  "Vazhum Varalaru".
2. ↑  "இன்னொரு முறை கொல்லப்பட்ட இரணியன்". ஆனந்த விகடன்.
3. ↑  "நினைவு ஸ்தூபிக்கு". தினமணி.
4. ↑  "தஞ்சை மாவட்ட களநாயகர்கள்". கீற்று.
5. ↑  "கம்யூனிஸ்ட் கட்சியின் போராளிகள்". தமிழ்மணி செய்திகள்.
**தேசிய தேர்வு முகமை** (**National Testing Agency**) (**NTA**) இந்திய அமைச்சரவையால் அங்கீகாரம் வழங்கப்பட்டு, நவம்பர் 2017இல் நிறுவப்பட்டது. இதன் முதன்மைப் பணி இந்தியாவில் உள்ள இந்திய தொழில்நுட்பக் கழகங்கள், இந்திய மேலாண்மை கழகங்கள், இந்திய மத்தியப் பல்கலைகழகங்கள் போன்ற உயர் கல்வி நிறுவனங்களில் மாணவர்களைச் சேர்ப்பதற்கு நுழைவுத் தேர்வுகளை நடத்துவதே. இந்திய அரசு **விநீத் ஜோஷி** என்பவரை இம்முகமையின் முதல் இயக்குநராக நியமித்துள்ளது.

நடத்தும் தகுதி மற்றும் நுழைவுத் தேர்வுகள்
-----------------------------------------

உயர் கல்வி நிறுவனங்களில் மாணவர்களைச் சேர்க்க தேசிய தேர்வு முகமை, இந்திய தேசிய அளவில் கீழ்கானும் தேர்வுகளை நடத்துகிறது. 

* இந்திய தொழில்நுட்ப கழக ஒருங்கிணைந்த நுழைவுத் தேர்வுகள்
* நீட் தேர்வு (இளநிலை மருத்துவம்) (NEET UG)
* நீட் தேர்வு (முதுநிலை மருத்துவம்)
* பொது பல்கலைக்கழக நுழைவுத் தேர்வு
* பொது மேலாண்மை அனுமதித் தேர்வு (Common Management Admission Test) (CMAT)
* பட்டதாரி மருந்தாளுனர் திறனறிதல் தேர்வு (Graduate Pharmacy Aptitude Test) (GPAT)

வரலாறு
------

1992 முதல் இந்திய தேசிய அளவிலான தொழில்நுட்பம், மருத்துவம் மேலாண்மை மற்றும் இதர உயர் கல்விப் படிப்புகளுக்கான நுழைவுத்தேர்வுகளை நடுவண் இடைநிலைக் கல்வி வாரியம் போன்ற நிறுவனங்கள் நடத்தியது. 
2010-இல் மனிதவள மேம்பாட்டு அமைச்சகம் நிறுவிய வல்லுனர் குழுவின் அறிக்கையில், உயர் கல்வி நிறுவனாங்களில் மாணவர்களை சேர்க்க, தேசிய அளவிலான நுழைவுத் தேர்வு மற்றும் தகுதித் தேர்வுகளை நடத்துவதற்கு சட்ட அங்கீகாரம் பெற்ற தனி நிறுவனம் அமைக்கப் பரிந்துரைத்தது.

  

2017-இல் இந்திய அமைச்சரவை தேசிய தேர்வு முகமைக்கு அங்கீகாரம் வழங்கப்பட்டது. அமைக்கப்பட்டது. 2017-ஆம் ஆண்டு முதல் தேசிய தேர்வு முகமை உயர் கல்வி நிலையங்களில் மாணவர்களை சேர்ப்பதற்கு தகுதித் தேர்வுகளும், நுழைவுத்தேர்வுகளை நடத்துகிறது.

முகமையின் உறுப்பினர்கள்
-----------------------

மனிதவள மேம்பாட்டு அமைச்சகம் முகமையின் தலைவரை நியமிக்கும். முகமையின் தலைவருக்கு ஆலோசனை வழங்க 9 கல்வியாளர்களைக் கொண்ட ஆளுநர் குழு உள்ளது. மேலும் முகமையின் அன்றாடப் பணிகளை மேற்கொள்ள தலைமை நிர்வாக அலுவலரே தலைமை இயக்குநராக செயல்படுவார்.

மேற்கொள்கள்
-----------

1. ↑  "NTA: How one of world's biggest 'exam agencies' is making tests smarter".
2. ↑  "Centre approves creation of National Testing Agency". The Hindu. 10 November 2017.. பார்த்த நாள்: 24 September 2018.
3. ↑  "NTA Conducts Entrance Exams like NEET, JEE, NET, CMAT, GPAT".
4. ↑  National Testing Agency
5. ↑  "Programme on Action 1992" (PDF). *Mhrd.gov.in*. 25 November 2018 அன்று பார்க்கப்பட்டது.
6. ↑  "காப்பகப்படுத்தப்பட்ட நகல்". 2016-12-15 அன்று மூலம் பரணிடப்பட்டது. 2019-09-08 அன்று பார்க்கப்பட்டது.
7. ↑  "Cabinet approves creation of National Testing Agency". *Currentaffairs.gktoday.in*. 11 November 2017. 25 November 2018 அன்று பார்க்கப்பட்டது.
8. ↑  "JEE Main 2019 To Be Held Online, Twice By National Testing Agency (NTA): Check Complete Schedule Here". New Delhi Television. 8 July 2018.. பார்த்த நாள்: 24 September 2018.
9. ↑  "Governing Body". *Nta.ac.in*. 24 September 2018 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
**மு. கு. ஜகந்நாத ராஜா** (1933 - 2008; இராஜபாளையம் - தமிழ்நாடு) ஒரு சிறந்த பன்மொழி அறிஞர், மொழிபெயர்ப்பாளர், மெய்யியலாளர். இவர் தமிழ், பாளி, பிராகிருதம், தெலுங்கு, சமசுகிருதம் உட்பட பல மொழிகளை அறிந்திருந்தார். பிராகிருதம், பாளி, தெலுங்கு உட்பட்ட மொழிகளில் இருந்து முக்கிய படைப்புக்களைத் தமிழில் மொழிபெயர்த்துள்ளார். 1989 ஆம் ஆண்டுக்கான தமிழில் சிறந்த மொழிபெயர்ப்பாளருக்கான சாகித்திய அகாதமி விருது இவரது **அமுக்தமால்யதா** மொழிபெயர்ப்புப் படைப்புக்குக் கிடைத்தது.

ஜகந்நாத ராஜா இலக்கிய, தத்துவ ஆய்வு மற்றும் மொழிபெயர்ப்பு நிறுவன அறக்கட்டளை
--------------------------------------------------------------------------

இவர் அரிய நூல்களைக் கொண்ட ஒரு நூலகத்தை அமைத்திருந்தார். இன்று இந்த நூலகம் "அவருடைய மருமகனும் பேராசிரியருமாகிய கே.ஜி.ராதாகிருஷ்ணனின் நெறியாள்கையில் ‘ஜகந்நாத ராஜா இலக்கிய, தத்துவ ஆய்வு மற்றும் மொழிபெயர்ப்பு நிறுவன அறக்கட்டளை’ (J.R.L.R. Trust) பெரும் நிதிச் சுமைகளுக்கு இடையில் நூலகத்தைப் பராமரித்து வருகிறது."

படைப்புகள்
----------

* அமுக்தமால்யதா - தெலுங்கு மொழிபெயர்ப்பு நூல்
* கதாசப்தசதி - பிராக்கிருத மொழிபெயர்ப்பு நூல்
* வஜ்ஜாலக்கம் - பிராக்கிருத மொழிபெயர்ப்பு நூல்
* தீகநிகாயம் - பாளி மொழிபெயர்ப்பு நூல்
* தமிழக - ஆந்திர வைணவத் தொடர்புகள்
* இந்திய மொழிகளின் ஒப்பிலக்கியம்
* தமிழும் பிராகிருதமும்
* வடமொழி வளத்திற்கு தமிழரின் பங்கு
* தமிழும் பிராகிருதமும்

மேற்கோள்கள்
-----------

1. ↑  நடைபயணி
2. ↑  ஜூலை 26 - மு.கு.ஜகந்நாத ராஜா பிறந்தநாள்

வெளி இணைப்புகள்
---------------

* பன்மொழிப் புலவர் மு.கு.ஜகந்நாதராஜா
துங்கபத்திரா நதியில் இரு பரிசல்கள்
**பரிசல்** என்பது அதிக ஆழம் இல்லாத நீரில் செலுத்தும் வட்ட வடிவ படகு போன்ற கலம். இது பெரும்பாலும் மூங்கிலால் வேயப்பட்டு, எருமைத் தோலால் போர்த்தப்பட்ட கலம் ஆகும். இதனை செலுத்த பரிசற்காரர் ஒரு நீண்ட கழியை (கொம்பை), வைத்து உந்தி நகர்த்துவர். பரிசல் பெரும்பாலும் அதிக விரைவில் நீரோடாத ஆறுகளிலும் அமைதியாய் உள்ள நீர்நிலைகளிலும் பயன்படுத்தப்பட்டு வந்தது. இப்பொழுது இதன் பயன்பாடு அருகி வருகிறது. பரிசல் ஓட்டிகள் சங்கம் தமிழ்நாட்டில் 2014ஆம் ஆண்டு துவங்கப்பட்டது.

தமிழகத்தில் பரிசல் பயன்படும் இடங்கள்
------------------------------------

* கல்வடங்கம்
* ஒகேனக்கல் அருவி
* சேலம் மாவட்டம் காவிரி நீர் தேக்கப் பகுதி (வத்தலப்பட்டி, திப்பம்பட்டி)

படங்கள்
-------

* பரிசலில் நடு ஆற்றுப் பயணம்பரிசலில் நடு ஆற்றுப் பயணம்
* பரிசல் பயணம்பரிசல் பயணம்
* துங்கபத்திரா ஆற்றில் ஒரு பரிசல்துங்கபத்திரா ஆற்றில் ஒரு பரிசல்
* பரிசல் பழுது பார்த்தல்

தொடர்புடைய இணைப்புகள்
---------------------

* படகு விளையாட்டுகள்
* மீன்பிடிக் கலன்கள்

மேற்கோள்கள்
-----------

1. ↑

வெளி இணைப்புகள்
---------------

* தென்னிந்தியாவின் தமிழ்நாட்டைச் சேர்ந்த பரிசல் பரணிடப்பட்டது 2008-07-25 at the வந்தவழி இயந்திரம்
சென்னை சங்கமம் நிகழ்வில் கூத்து
**சென்னை சங்கமம்** சென்னை நகரில் ஆண்டுதோறும் நடத்தப்படும் மிகப்பெரிய திறந்தவெளி தமிழ் பண்பாடு மற்றும் கலைநிகழ்ச்சியாகும். இதனை தமிழ் மையம் மற்றும் தமிழக அரசின் பண்பாடு மற்றும் சுற்றுலாத் துறை பழம்பெரும் நாட்டுக் கலைகளை வளர்த்தெடுக்கவும் கலைஞர்களுக்கு உற்சாகமூட்டவும் நடத்துகின்றன.. தமிழரின் அறுவடைத் திருவிழா மற்றும் புத்தாண்டான பொங்கல் திருவிழாவினை ஒட்டி ஓரிரு வார காலத்திற்கு இது நடத்தப்படுகிறது. இதன் அமைப்பாளர்களின் கூற்றுப்படி இதுவே இந்தியாவில் நிகழும் நீண்ட மற்றும் பெரிய திறந்தவெளி கலைவிழாவாகும்..

வரலாறு
------

பொங்கல் திருவிழாவினையொட்டி ஒரு கலைவிழா மூலம் தமிழ்நாட்டுப் பண்பாடு மற்றும் பழங்கலைகளை வெளியுலகினிற்கு வெளிச்சமிட்டுக் காட்டிடும் எண்ணம் மாநிலங்களவை உறுப்பினரும் தமிழ்நாடு முதலமைச்சர் மு. கருணாநிதியின் மகளுமான கனிமொழி மற்றும் தமிழ் மையம் அமைப்பின் நிறுவனர் பாதிரியார் செகத் காசுபர் ராசு ஆகியோருக்கு செப்டம்பர் 2006இல் தோன்றியது.. அந்த எண்ணத்தின் செயற்பாடாக தமிழக அரசின் புரவணைப்பில் 2007ஆம் ஆண்டு இந்த விழா தொடங்கப்பட்டது.

இதன் நான்காவது நிகழ்வு 2010ஆம் ஆண்டு சனவரி 10 முதல் சனவரி 16 வரை நடைபெற்றது.

சென்னை சங்கமம் நிகழ்ச்சியின் ஐந்தாவது தொகுப்பு சனவரி 12 முதல் நடைபெறும்.

விழா விவரணம்
------------

சென்னையின் பல்வேறு பகுதிகளில் - கடற்கரை, பூங்காக்கள், மாநகராட்சி மைதானங்கள், கல்லூரி/பள்ளி மைதானங்கள், வணிக வளாகங்கள் - கலைஞர்கள் தங்கள் நாட்டுக் கலைத்திறன்களை வெளிப்படுத்துவர். இவ்வாறு பொதுவிடங்களில் நடத்தும் எண்ணம் பெங்களூரு ஹப்பா கொண்டாட்டங்களைக் கண்டு எழுந்தது.. இவ்விழாவில் நாட்டுப்புற பாடல்கள், நடனங்கள், தற்காப்பு கலைகள், கூத்து என தமிழர் கலைகள் இடம்பெறுவதோடு 2008ஆம் ஆண்டின் இரண்டாவது நிகழ்விலிருந்து தமிழ்நாட்டு பல்வகை உணவு முறைகளும் காட்சிப்படுத்தப்படுகின்றன. 4000 கலைநிகழ்ச்சிகள் நடக்கும் இவ்விழாவில் ஆண்டுதோறும் 2000 கலைஞர்கள் பங்கேற்கிறார்கள்..

மேற்கோள்கள்
-----------

1. ↑   Ideals of Chennai Sangamam
2. ↑   Chennai Sangamam
3. ↑   Chennai Sangamam history
4. ↑   Inspiration from Bengaluru Habba Celbrations
5. ↑

விக்கிமீடியா பொதுவகத்தில்,  
 ***Chennai Sangamam***   
என்பதின் ஊடகங்கள் உள்ளன.
காந்தி 1938 தில்லியில் உள்ள இலட்சுமிநாராயணன் கோயிலை பிர்லா குடும்பத்துடன் திறந்து வைத்தார் 
**பல்தேவ் தாசு குப்தா பிர்லா** (Baldeo Das Birla) இவர் ஓர் இந்திய தொழில்முனைவோரும், அறக்காரியங்களை செய்தவருமாவார். கொல்கத்தா மருத்துவக் கல்லூரியை நிறுவுவதில் இவரது பங்கிருந்தது. மேலும் தில்லியில் உள்ள பிர்லா மந்திர் என்றழைக்கப்படும் இலட்சுமிநாராயணன் கோயிலை நிறுவினார். இது மகாத்மா காந்தியால் 1939 இல் திறக்கப்பட்டது.

வணிகம்
------

பிரித்தன் சீனாவுடன் அபினி வர்த்தகம் செய்தபோது, சிவ நாராயணன் பிர்லாவின் வளர்ப்பு மகனான இவர், இந்த வாய்ப்பைப் பயன்படுத்தி மற்ற வர்த்தகர்களுடன் கூட்டாக சரக்குக் கப்பல்களை சீனாவுக்கு அனுப்பி அபினி வர்த்தகத்தில் ஈடுபட்டார். 1887 ஆம் ஆண்டில், இவர் தனது வணிகத்தை கொல்கத்தாவில் அமைத்த்துக் கொண்டார்.

தனிப்பட்ட வாழ்க்கை
------------------

இவரது பேரன் யாஷ் பிர்லா எழுதிய ஒரு புத்தகத்தில், இவருக்கு ஆங்கிலேயர்களால் ராஜா என்று பெயரிடப்பட்டதாக தெரிவிக்கிறார். இவரும், இவரது மனைவியும் ஆழ்ந்த மதநம்பிக்கை கொண்ட எளிய மனிதர்கள் என்று புத்தகம் மேலும் கூறுகிறது. 

இவருக்கு ஜுகல் கிசோர், இராமேசுவர் தாசு, கன்சியாம் தாசு பிர்லா, பிரஜ் மோகன் பிர்லா என்ற நான்கு மகன்கள் இருந்தனர். 

இவருக்கு 1917 இல் ராவ் பகதூர் பட்டம் வழங்கப்பட்டது. 1920 ஆம் ஆண்டில், இவர் வணிகத்திலிருந்து ஓய்வு பெற்றார். மேலும் மதப் படிப்பைத் தொடர வாரணாசியில் வாழத் தொடங்கினார். 1925 ஆம் ஆண்டில், தும்ரான் மகாராஜாவால் இவருக்கு "ராஜா" என்ற பட்டம் வழங்கப்பட்டது. வாரணாசி இந்து பல்கலைக்கழகம் இவருக்கு இவருக்கு கௌரவ முனைவர் விருதும் வழங்கியது. .

மேலும் காண்க
------------

* பிர்லா குடும்பம்

மேற்கோள்கள்
-----------

1. ↑  "Making history with brick and mortar". ஹிந்துஸ்தான் டைம்ஸ். September 15, 2011. Archived from the original on டிசம்பர் 5, 2012. .
2. ↑  "Podcast | The business of family: Building with the Birlas". *Moneycontrol*. 2019-03-13 அன்று பார்க்கப்பட்டது.
3. ↑  1967-, Birla, Yash (2014). *On a prayer*. Singh, Vishwaveer. New Delhi. பன்னாட்டுத் தரப்புத்தக எண்:9780670085545. இணையக் கணினி நூலக மையம்:877930797. .
தில்லித் தமிழ்ச் சங்கத்தின் முகப்புத் தோற்றம்
**தில்லித் தமிழ்ச் சங்கம்** இந்தியத் தலைநகர் தில்லியில் செயல்பட்டு வரும் தமிழ் அமைப்பு ஆகும். 1946 ஆம் ஆண்டில் சங்கம் நிறுவிய துங்கர்கள் என அழைக்கப்படும் ஒன்பதின்மரால் இது துவக்கப்பட்டது. அவர்களுள் குறிப்பிடத்தக்கவரான தமிழ்ச்சங்கம் பாலு தங்கியிருந்த அறையில் நூலக வடிவில் இது துவங்கியது. பின்னர் இன்றைய கனாட் பிளேஸ் பகுதியில் உள்ள பாலிக்கா பஜார் அருகே அரசிடமிருந்து மூன்று அறைகள் வாடகைக்குப் பெறப்பட்டன. தமிழார்வலர் பலரின் உதவியுடன் இராமகிருஷ்ணபுரத்தில் சொந்தக் கட்டடம் நிறுவப்பட்டது. தமிழ்ச் சங்கத்தின் முகப்பில் தெய்வப்புலவர் வள்ளுவர் சிலை அமைந்துள்ளது. சங்கத்தினுள் தீரர் சத்தியமூர்த்தி நூலகம், பாரதியார் அரங்கம், பாரதிதாசன் அரங்கம், திருவள்ளுவர் அரங்கம் ஆகியவை அமைந்துள்ளன.

தீரர் சத்தியமூர்த்தி நூலகம்
---------------------------

ஆயிரக்கணக்கான தமிழ் நூல்களுடன் செயல்படும் இந்நூலகத்தில் 1947 முதல் வெளிவந்த தமிழ் இதழ்கள் காணக்கிடைக்கின்றன. உறுப்பினராவதற்கு 400 உரூபாய் காப்புத் தொகையும் ஆண்டு சந்தா 100 உரூபாயும் செலுத்த வேண்டும். ஓர் உறுப்பினருக்கு ஒரு முறையில் 4 புத்தகங்கள் வழங்கப்படுகின்றன.

வெளியிணைப்பு
------------

தில்லித் தமிழ்ச் சங்க இணையத் தளம்
**நரான்** ( *Naran*) என்பது பாக்கித்தானின் கைபர் பக்துன்வா மாகாணத்தின் மன்செரா மாவட்டத்திலுள்ள ககன் பள்ளத்தாக்கில் உள்ள பிரபலமான சுற்றுலாத் தலமாகும். இது மன்செரா நகரத்திலிருந்து 119 கிலோமீட்டர் (74 மை) தொலைவில் 2,409 மீட்டர் (7,904 அடி) உயரத்தில் அமைந்துள்ளது. மேலும்பாபுசர் கணவாயிலிருந்து சுமார் கி.மீ தொலைவிலுள்ளது.  இது உள்நாட்டிலும் சர்வதேச அளவிலும் மிகவும் பிரபலமான சுற்றுலாத்தலங்களில் ஒன்றாகும்.  ஒவ்வொரு ஆண்டும் சுமார் 1.5 மில்லியன் மக்கள் நரான் பள்ளத்தாக்குக்கு வருகை தருகின்றனர்.

நரானில் சுற்றுலா
----------------

நரான் ககன், ஒரு சுற்றுலாத் தலமாகப் புகழ்பெற்றது. ஒவ்வொரு ஆண்டும் இதமான வானிலை காரணமாக ஆயிரக்கணக்கான சுற்றுலாப் பயணிகள் பள்ளத்தாக்கைக் காண விரைகின்றனர். இது பாபுசர் கணவாய் மூலம் கோடைகாலத்தில் கில்கிட் கன்சாவிற்கு நுழைவாயிலாகும். நரன் ககன் சுற்றுப்பயணத்தில் பார்வையிட சைபுல் முலுக் ஏரி, லுலுசார் ஏரி, சோக்ரான் போன்ற பல பிரபலமான இடங்கள் உள்ளன 

 வடக்கு பாக்கித்தானுக்கு பயணம் செய்யும்போது எடுக்கப்பட்ட புகைப்படங்கள்

இதனையும் காண்க
--------------

* சைபுல் முலுக் ஏரி
* லுலுசார் ஏரி
* துடிபட்சர் ஏரி
* பயாலா ஏரி

சான்றுகள்
---------

1. ↑  "Naran on map". *கூகுள் நிலப்படங்கள்*. 13 September 2019 அன்று பார்க்கப்பட்டது.
2. ↑  "Top 10 Breathtaking views & Must See Places in Naran Kaghan". *narankaghan.pk* (ஆங்கிலம்). 2018-05-29. 2019-08-09 அன்று பார்க்கப்பட்டது.
3. ↑  "Naran Kaghan Best Tour Packages 2023". *Ghom Lo Pakistan* (ஆங்கிலம்). 2023-08-17 அன்று பார்க்கப்பட்டது.
பிரிட் தயாரிப்பின் பசைக் குச்சிகள்
**பசைக் குச்சி அல்லது ஒட்டுக் குச்சி** (Glue stick) என்பது திருகும் அல்லது மேலே அழுத்தும் வகையிலான குழாய்களில் உள்ள ஒட்டுபொருளாகும். பயனர்கள் தங்களது கைகளில் பசை படாமல் இருப்பதற்காக குழாய்களை ஒட்ட வேண்டிய இடத்தின் மேற்பரப்பில் தேய்ப்பதன் மூலம் பசை பயன்படுத்தலாம்.

பயன்பாடு
--------

பெரும்பாலான பசைக் குச்சிகள் காகிதம் மற்றும் அட்டை அடுக்குகளை ஒன்றாக ஒட்டுவதற்கு வடிவமைக்கப்பட்டுள்ளன, ஆனால் இவை திரவ வடிவிலான பசைகளைப் போல் வலுவாக இருப்பதில்லை. இவை கைவினை மற்றும் வடிவமைப்பு,அலுவலக பயன்பாடு மற்றும் பள்ளியில் பயன்படுத்தப்படலாம். இவற்றில் நிரந்தர, துவைக்கக்கூடிய, அமிலம் இல்லாத, நச்சுத்தன்மையற்ற, கரைப்பான் இல்லாத மற்றும் சாயம் கொண்டவை என பல வகைகள உள்ளன.

நிறுவனங்கள்
-----------

1969 ஆம் ஆண்டில், செருமானிய நிறுவனமான *ஹென்கெல்* உதட்டுச் சாயம் இடுகருவிகளின் "*ட்விஸ்ட்-அப் ஈஸி*" மற்றும் *கன்வீனியன்சு* ஆகியவற்றைப் படித்த பிறகு பசை குச்சியைக் கண்டுபிடித்தது. இவை *பிரிட் ஸ்டிக்* எனும் நிறுவனத்தின் கீழ் வெளியிடப்பட்டது. 1971இல் பிரிட் ஸ்டிக் 38 நாடுகளில் விற்பனையானது, இவை 2001 இல் 121 நாடுகளில் விற்கப்பட்டது  கரைப்பான் இல்லாத மற்ற பொருட்களுக்கும் (எ.கா. மரம், கண்ணாடி மற்றும் சில நெகிழிகளில்) பயன்படுத்தக்கூடிய முதல் பல்நோக்கு பசைக் குச்சி "பவர்பிரிட்" ஆகும், இது 2003 ஆம் ஆண்டு சந்தையில் வெளியிடப்பட்டது  "பிரிட் எக்ஸ்" 2010 இல் தொடங்கப்பட்டது.

அளவுகள்
-------

பசைக் குச்சிகள் பல அளவுகளில் உள்ளது, 8 கிராம், 25 கிராம், 36 கிராம் மற்றும் 43 கிராம் ஆகியன மிகவும் பொதுவானவை.

பொருள்
------

பலப்படித் தேறியம் மற்றும் போவிடோன் ஆகியன இதில் பரவலாகப் பயன்படுத்தப்படும் பொருட்களாகும். 2000 ஆம் ஆண்டு வரை, *ஹென்கெல்* நிறுவனம் பலப்படித் தேறியத்தைப் பயன்படுத்தாது இயற்கையான மாவுச்சத்தைப் பயன்படுத்துகிறது.

சான்றுகள்
---------

1. ↑  "Pritt History". 2013-03-18 அன்று மூலம் பரணிடப்பட்டது. 2013-05-06 அன்று பார்க்கப்பட்டது.
2. ↑  "Pegamento Pritt para manualidades". 9 October 2017 அன்று பார்க்கப்பட்டது.
3. ↑  Potato power: how waste spuds are keeping the nation’s wallpaper in place, 11 September 2020
**பிரகலாதா** 1939 ஆம் ஆண்டு வெளிவந்த தமிழ்த் திரைப்படமாகும். நியூ தியேட்டர்ஸ் நிறுவனத்தினரின் தயாரிப்பில் வெளிவந்தது.

விஷ்ணு புராணத்தில் வரும் நரசிம்மன், பிரகலாதனின் கதையை அடிப்படையாக கொண்டு எடுக்கப்பட்ட படமாகும். இதில், எம். ஜி. ஆர் இந்திர கடவுள் வேடத்தில் நடித்திருந்தார். இது எம். ஜி. ஆரின் ஆறாவது படமாகும். மேலும் இதில், எம். ஜி. ஆர்க்கும் சந்தானலக்சுமிக்கும் இடையே ஒரு கத்தி சண்டை காட்சி இடம்பெற்றிருந்தது.

நடிகர்கள்
---------

* தெ. இரா. மகாலிங்கம் - பிரகலாதா
* எம். ஆர். சந்தானலக்ஷ்மி - கையது
* ஆர். பாலசுப்ரமணியம் - இரண்யகசிப்பு
* நகர்க்கோயில் கே. மஹாதேவன் - நாரதர்
* எம். ஜி. ஆர் - இந்திரன்
* என். எஸ். கிருஷ்ணன்
* டி. ஏ. மதுரம்
* டி. எஸ். துரைராஜ்
* பி. எஸ். ஞானம்

தயாரிப்பு
---------

சேலம் சங்கர் பிலிம்சு மற்றும் சென்ட்ரல் ஸ்டுடியோசு கோவை ஆகிய இருநிறுவனங்களும் இப்படத்தை தயாரித்தன. இந்தத் திரைப்படத்தின் கதை, வசனம் மலையாள பாதிப்பை ஒட்டி எழுதப்பட்டது. இந்தப் படத்தின் மலையாளப் பாதிப்பிற்கு கதை வசனத்தை என். பி. செல்லப்பன் நாயர் எழுதினார். இப்படம் வணிக ரீதியாக ஒரு சராசரி வெற்றிப்படமாக அமைந்தது.

மறு-ஆக்கங்கள்
-------------

முதலில் தெலுங்கு மொழியில் '*பக்த பிரகலாதா*' என்ற பெயரில் 1939 யில் வெளியானது. பின்னர், 1942-யில் அதேபெயருடன் மறுஆக்கம் செய்யப்பட்டது. தமிழ், தெலுங்கு, மலையாளம், கன்னடம், குஜராத்தி, வங்காளம், அசாமிய மொழி, இந்தி மற்றும் பல மொழிகளில் இருபதுக்கும் மேற்பட்ட முறை இப்படம் மறுஆக்கம் செய்யப்பட்டு பெரும்பாலும் வெற்றிப்படமாகவே அமைந்தது.

மேற்கோள்கள்
-----------

1. ↑   [State and politics in India. 372: Oxford University Press. 1998. ISBN 978-0-19-564765-5 *இந்திய மாநிலம் மற்றும் அரசியல்*]. State and politics in India. 372: Oxford University Press. 1998. ISBN 978-0-19-564765-5.
2. ↑  "தி ஹிந்து". 2012-11-02 அன்று மூலம் பரணிடப்பட்டது. 2019-04-03 அன்று பார்க்கப்பட்டது.
3. ↑  "தி ஹிந்து". 2012-11-02 அன்று மூலம் பரணிடப்பட்டது. 2019-04-03 அன்று பார்க்கப்பட்டது.
4. ↑  "தி ஹிந்து".

வெளியிணைப்புகள்
---------------

*
உரோம் ஆப்பிள்கள் நெவார்க், டெலாவேர், உழவர் சந்தையில் 
**உரோம் ஆப்பிள்** (*Rome apple*) **(சிவப்பு உரோம்**, **உரோம் அழகு**, **கில்லட்டின் நாற்று** என்றும் அழைக்கப்படுகிறது) என்பது 19 ஆம் நூற்றாண்டின் முற்பகுதியில் உரோமின் ஓஹியோ நகரத்தின் அருகே தோன்றிய ஆப்பிள் வகைகளுள் ஒன்றாகும். இதனைச் சமையலுக்கும் பயன்படுத்தலாம். இந்த ஆப்பிள் பளபளப்பான சிவப்பு நிறத்தின் காரணமாக, சமையலில் இதன் பயன்பாட்டு அதிகமாக உள்ளது.

பண்புகள்
--------

உரோம் ஆப்பிள் வட்டமானது, முழுமையான சிவப்பு நிறமுடையது, மற்றும் மிகவும் பளபளப்பானது. அடர்த்தியான தோல் மற்றும் உறுதியான சதை கொண்டது. இது முதன்மையாக பேக்கிங்கிற்கு பயன்படுத்தப்படுகிறது, ஏனெனில் அதன் சுவை சமைக்கும்போது உருவாகிறது. மேலும் அதன் வடிவத்தை நன்றாக வைத்திருக்கிறது. இது பொதுவாக உண்ணுபதற்கு விரும்பத்தக்க தாக இல்லை. ஏனெனில் இதன் நுட்பமான சுவை வேறு சில வகைகளைப் போல இனிமையாகவோ, புளிப்பாகவோ இல்லை. இது செப்டம்பர் பிற்பகுதியில் சந்தைக்கு வரும். உரோம் ஆப்பிள்கள் பரவலாக விளையக்கூடியவை, அமெரிக்க வர்த்தகத்தில் முக்கிய பங்குவகிக்கின்றது.

தோற்றம்
-------

1817ஆம் ஆண்டில் ஜோயல் கில்லட் நாற்றங்கால் நிலையத்திலிருந்து இந்த வகையினை பெற்றதாகக் கூறப்படுகிறது. கில்லட் மகன் இந்த ஆப்பிள் செடியினை ஓஹியோ ஆற்றங்கரையில், புரோக்டர்வில்லி அருகே உரோம் நகரத்தில் நட்டார். பல ஆண்டுகளுக்குப் பிறகு இது சிவப்பு பழங்களை உற்பத்தி செய்யத் தொடங்கியது. கில்லட் உறவினர் ஹோராஷியோ நெல்சன் கில்லட் இந்த ஆப்பிள் மரத்தின் கிளையிலிருந்து பதியம் எடுத்து நாற்றங்கால் பண்ணையினைத் தொடங்கினார். முதலில் "கில்லட்டின் நாற்று" என்று அழைக்கப்பட்ட இது, நகரத்தின் நினைவாக 1832ஆம் ஆண்டில் "உரோம் அழகு" எனப் பெயர் மாற்றப்பட்டது. அசல் மரம் 1850களில் ஆற்றங்கரையில் ஏற்பட்ட மண் அரிப்பு காரணமாகச் சாய்ந்துவிட்டது.

நோய் பாதிப்பு
-------------

* ஸ்கேப்: அதிகம்
* நுண்துகள் பூஞ்சை காளான் : அதிகஅளவில்
* சிடார்-ஆப்பிள் துரு : அதிகஅளவில்
* தீ வெளிர்நோய்: அதிகஅளவில்

மேற்கோள்கள்
-----------

1. ↑  Kelley, Iris (March 29, 2017). "Hypes volunteered to refurbish sign". *Ironton Tribune*. .

வெளி இணைப்புகள்
---------------

* "Apple Varieties: Red Rome". New York Apple Association. 2008-02-14 அன்று மூலம் பரணிடப்பட்டது. 2008-02-18 அன்று பார்க்கப்பட்டது.
* "Apple Guide". U. S. Apple Association. 6 December 2010 அன்று மூலம் பரணிடப்பட்டது.
* Overley, F.L. (Fall 2007). "From Whence Came: The Varieties of Fruit We Are Now Growing". *Connections*.. பார்த்த நாள்: 2008-02-18.
* Griesan, Jean. "Joel Gillet". The Lawrence Register. 2008-02-14 அன்று மூலம் பரணிடப்பட்டது. 2008-02-18 அன்று பார்க்கப்பட்டது.
* தேசிய பழ சேகரிப்பு பக்கம்
**பெகாசசு** (Pegasus) என்னும் **பறக்கும் குதிரை**( பண்டைய கிரேக்கம் : Πήγασος, Pēgasos; இலத்தீன் : Pegasus) என்பது ஒரு கற்பனை உயிரினம் ஆகும். கிரேக்கத் தொன்மவியலில் இடம் பெற்றுள்ள இந்தக் குதிரை தூய வெள்ளை நிறத்தில், சிறகு உள்ள தெய்வீக குதிரை ஆகும்.

பெகாசின் கதை
------------

பாம்புகளை தலையில் கொண்ட மெடூசாதான் இதன் தாய். பிறக்கும்போதே அதன் அம்மா மெடூசா இறந்துவிட்டாள் இதனால் பெகாசசை கட்டுப்படுத்த யாருமே இல்லை எனும் நிலை ஏற்பட்டது. இதனால், முரட்டுத்தனம்மிக்க உயிரினமாகப் பெகாசசு விளங்கியது.

கிரேக்கத் தொன்மத்தில் இடம்பெற்ற ஒரு வீரனான பெல்லரோபான் என்பவன் முரட்டுத்தனமிக்க இந்த பெகாசசை அடக்கி, அதை வாகனமாக பயன்படுத்திக்கொண்டான். இந்த இருவரும் சேர்ந்து பல சாகசங்களைச் செய்தனர். பலரைக் கொன்ற ஆபத்தான சிமேரா என்ற கொடிய விலங்கை பெல்லரோபான் பெகாசசில் சவாரி செய்து கொன்றான்.

இந்நிலையில் யாருமே செல்லக் கூடாது எனத் தடைவிதிக்கப்பட்டிருந்த ஒலிம்பஸ் மலைச் சிகரத்தில் பெல்லரோபான் பெகாசசுடன் சவாரி செய்தான். அப்படிப் போக முயன்றதால் பெல்லரோபானை சியுசு கடவுள் தண்டிக்கும்விதமாக பெகாசசிலிருந்து கீழே தள்ளிவிட்டார். இதனால் பெல்லரோபானுக்குக் காலில் ஊனம் அடைந்தான். பிறகு ஒலிம்பசு மலையில் பெகாசசுக்கு சியுசு கடவுள் மின்னலைப் பிடித்து அதன் ஆற்றலை கொண்டுவந்து தரும் வேலையைத் தந்தார்.

தோற்றம்
-------

கிரேக்கப் புராணக் கதைகள் மூலமாகப் பிரபலமானது "பெகாசஸ்". தூய வெள்ளை நிறம் கொண்டு பறவை போல சிறகுகள் உள்ள குதிரை பெகாசஸ்.

சின்னம்
-------

இரண்டாம் உலகப் போரில் பிரிட்டன் நாட்டினர் பயன்படுத்திய பாரசூட்டுகளில் பெல்லரோபான், பெகாசசு மீது அமர்ந்திருக்கும் படம் சின்னமாகப் பயன்படுத்தப்பட்டது.

மேற்கோள்கள்
-----------

1. ↑  Medusa, in her archaic குதிரை மனிதன்-like form. She appears in the incised relief on a mid-7th century BCE vase from Boeotia at the லூவர் அருங்காட்சியகம் (CA795), illustrated in John Boardman, Jasper Griffin and Oswyn Murray, *Greece and the Hellenistic World* (Oxford University Press) 1988, fig p 87.
**இலதா இரசினிகாந்து** ஓர் இந்தியத் திரைப்படத் தயாரிப்பாளர் மற்றும் பின்னணிப் பாடகி ஆவார். இவர் நன்கறியப்பட்ட இந்தியத் திரைப்பட நடிகர் இரசினிகாந்தின் மனைவியும் ஆவார். இவரால் தொடங்கப்பட்ட ஆசிரமத்தின் தலைவராகவும், சென்னையில் இயங்கிவரும் ஒரு பள்ளிக்குத் தலைவராகவும், இவை தவிர் இவரது மகள்களுக்குச் சொந்தமான திரைப்படத் தயாரிப்பு நிறுவனமான ஆச்சேர் ஸ்டுடியோஸ் நிறுவனத்தின் நிர்வாக இயக்குனராகவும் உள்ளார்.

வாழ்க்கைக் குறிப்பு
-------------------

### தொடக்ககால வாழ்க்கை

இந்தியாவின் சென்னையில் பிறந்த இவர், 1980ஆம் ஆண்டில் எத்திராஜ் மகளிர் கல்லூரியில் ஆங்கில இலக்கியத்தில் முதுநிலைப் பட்டம் பெற்றார்

### திரை வாழ்க்கை

திரைப்பட விவரங்கள்
------------------

### தயாரித்த திரைப்படங்கள்

* *மாவீரன்* (1986)
* *வள்ளி* (1993)

### பாடிய பாடல்கள்

* "நேற்று இந்த நேரம்" - *டிக் டிக் டிக்*
* "கடவுள் உள்ளமே" - *அன்புள்ள ரஜினிகாந்த்*
* "குக்குக்கு கூவும்" - *வள்ளி*
* "மணப்பெண்ணின்" - *கோச்சடையான்*

மேற்கோள்கள்
-----------

1. ↑  Rajini has been a friend, says wife Latha – Movies News News – IBNLive பரணிடப்பட்டது 2009-12-15 at the வந்தவழி இயந்திரம். Ibnlive.in.com (2009-12-12). Retrieved on 2012-07-24.
2. ↑  Latha Rajinikanth. jointscene.com
**சப்பானிய நாடாளுமன்றம்** (*National Diet*, யப்பானியம்: 国会, *கொக்காய்*) எனப்படுவது சப்பானின் ஈரவை நாடாளுமன்ற அமைப்பாகும். டயட் என்ற வார்த்தை இலத்தீன் மொழியிலிருந்து உருவாக்கப்பட்ட வார்த்தையாகும். அதற்கு சட்டமன்றம் என்ற பொதுவான அர்த்தம் தருவதாக இருக்கின்றது.

அமைப்பு
-------

தேசிய டயட், இரு அவைகளைக் கொண்ட நாடாளுமன்றம் ஆகும். இது, 480 உறுப்பினர்களைக் கொண்ட கீழவை சபை என்று அழைக்கப்படும் பிரதிநிதிகள் சபையையும், 242 உறுப்பினர்களைக் கொண்ட மேலவை சபை என்று அழைக்கப்படும் கவுன்சிலர் அவையையும் உள்ளடக்கியது. இரண்டு அவைகளின் உறுப்பினர்களும் ஒரே நேரத்தில் மக்களால் தேர்ந்தெடுக்கப்படுகின்றனர். பிரதிநிதிகள் சபை உறுப்பினர்கள் நான்கு ஆண்டுகளுக்கு ஒரு தடவையும், கவுன்சிலர் அவை உறுப்பினர்கள் ஆறு ஆண்டுகளுக்கு ஒரு முறையும் மக்களால் தெரிவு செய்யப்படுகின்றனர். 20 வயதுக்கு மேற்பட்ட அனைவருக்கும் வாக்குரிமை உண்டு.

பொறுப்புகள்
-----------

தேசிய டயட்டின் முக்கிய பொறுப்பு பிரதம அமைச்சரைத் தேர்ந்தெடுத்தல் மற்றும் சட்டங்களைத் தாக்கல் செய்வதாகும். பிரதம அமைச்சரே அரசின் தலைவர் ஆவார். தெரிவு செய்யப்பட்ட உறுப்பினர்களிலிருந்து நாடாளுமன்றத்தினால் தெரிவு செய்யப்படும் ஒருவரைப் பிரதம அமைச்சராகப் பேரரசர் நியமிப்பார். பிரதம அமைச்சர் நாட்டின் அமைச்சர்களைத் தெரிவு செய்வதற்கும், பதவியில் இருந்து நீக்குவதற்குமான அதிகாரம் உடையவர்.

வரலாறு, அமைவிடம்
----------------

அரசியல் சட்டப்படி 1889 ஆம் ஆண்டில் இம்பீரியல் டயட் என்ற பெயரில் பாராளுமன்றம் ஏற்படுத்தப்பட்டு செயல்படத் தொடங்கியது. மெய்ஜி அரசியலமைப்பு என்று அழைக்கப்படும் ஜப்பான் நாட்டின் அரசியலைப்பை உருவாக்கி நடைமுறைப்படுத்தும்போது டயட் ஆரம்பிக்கப்பட்டது. தேசிய டயட் கட்டடம் டோக்யோ நகரில் சியோடா என்ற இடத்தில் அமையப்பெற்றுள்ளது.

* தேசிய டயட்டின் இருஅவைகள் கூட்டம்தேசிய டயட்டின் இருஅவைகள் கூட்டம்
* 1905 -ல் டயட் கட்டடம்.1905 -ல் டயட் கட்டடம்.
* Imperial Diet WDL2938Imperial Diet WDL2938

வெளி இணைப்புகள்
---------------

விக்கிமீடியா பொதுவகத்தில்,  
 ***சப்பானிய நாடாளுமன்றம்***   
என்பதின் ஊடகங்கள் உள்ளன. 

* National Diet Library: Diet and Parliaments பரணிடப்பட்டது 2002-10-18 at the வந்தவழி இயந்திரம் has the Diet minutes (in Japanese) and additional information.
**பேரரசு** என்பது குளோனிங் முறையில் தோற்றுவிக்கப்பட்ட ஆப்பிள் வகைகளுள் ஒன்றாகும். பல்வேறு பழத்தோட்டங்களில் 1945ஆம் ஆண்டில் கார்னெல் பல்கலைக்கழகத்தின் பழ ஊட்டச்சத்து நிபுணர் லெஸ்டர் சி. ஆண்டர்சன் என்பவர் திறந்த மகரந்தச் சேர்க்கை ஆராய்ச்சியில் தோற்றுவித்த ஆப்பிளின் விதையிலிருந்து தோற்றுவிக்கப்பட்டதாகும். 1945 ஆம் ஆண்டில், ஏ.ஜே.ஹெய்னிக்கின் வழிகாட்டுதலின் கீழ் ஜெனீவா, நியூயார்க்(மாநிலம்)இல் உள்ள கார்னெல் பல்கலைக்கழகத்தின் நியூயார்க் மாநில விவசாய பரிசோதனை நிலையத்தின் விஞ்ஞானிகள், பேரரசு ஆப்பிள் விதையை அறுவடை செய்தனர். ஜெனீவாவில் இந்த ஆப்பிள் வளர்க்கப்பட்டு ஆய்வுகள் மேற்கொள்ளப்பட்டது. இந்த ஆய்வின் இறுதித்தேர்வு 1966 வரை நடந்தது. இது உடன்பிறப்புக் குழுவின் துணை மக்கள்தொகை எப்போதும் குறைந்து வருவதை சோதித்தது.ஜெனீவாவில் நடந்த நியூயார்க் பழச்சோதனை சங்க கூட்டங்களில் பேரரசு பொதுமக்களுக்கு வெளியிடப்பட்டது.அமெரிக்க ஆப்பிள் அசோசியேஷன் வலைத்தளத்தின்படி, இது அமெரிக்காவில் மிகவும் பிரபலமான பதினைந்து ஆப்பிள் சாகுபடிகளில் ஒன்றாகும்.

விளக்கம்
--------

பேரரசு ஆப்பிள்கள் சிவப்பு நிறத்தில் உறுதியான,சாற்றுள்ள,முறுமுறுப்பான மற்றும் இனிமையானவை ஆகும்.அவை செப்டம்பர் மற்றும் அக்டோபர் மாதங்களில் பழுக்க வைக்கப்பட்டு ஜனவரி வரை இருக்கும்.[]
அசல் விதைகளுக்கு இடையில் ஒரு குறுக்குவகை இருந்தது.மெக்கின்டோஷ் (ஆப்பிள்)  *மற்றும்*  சிவப்பு சுவையான *எம்பயர் ஆப்பிள்கள் சாப்பிடுவதற்கும் சாலட்களுக்கும் சிறந்தவை ஆகும்.மேலும் சாஸ், பேக்கிங், துண்டுகள் மற்றும் உறைபனிக்கு நல்லது.இந்த வகை ஆப்பிள் மதிய உணவுக்கு சிறந்தது ஆகும்.ஏனென்றால் இது எந்த விதத்திலும் குறைவில்லாதது மற்றும் எளிதில் நசுங்காமலும் இருக்கும்.*

அமெரிக்காவில் காப்புரிமை பெற்ற விளையாட்டு
-----------------------------------------

2001 ஆம் ஆண்டளவில், பேரரசின் மூன்று மாறுதலுக்கு உட்பட்ட சாகுபடி(விளையாட்டு) அமெரிக்க தாவர காப்புரிமையைப் பெற்றன.அவர்களில் யாரும் மரபுபிறழ்ந்தவர்கள் அல்ல:

|  |  |  |  |  |  |  |
| --- | --- | --- | --- | --- | --- | --- |
|  *'தேதி'*  |  *'"கண்டுபிடிப்பாளர்"'*  |  *'சந்தைப்படுத்தப்பட்டது'*  |  *'ஒதுக்குநர்'*  |  *'முந்தைய'*  |  *'வண்ணம்'*  |  *'தாவர காப்புரிமை எண்'*  |
| மார்ச் 10, 1992 | டீப்பிள் | டீப்பிள் ரெட் பேரரசு, ராயல் பேரரசு | கார்னெல் | இல்லை | redder | 7820}} |
| அக்டோபர் 20, 1992 | தோம் | TF808 | இடை-தாவர காப்புரிமை சந்தைப்படுத்தல் | 5—7 நாட்கள் | redder | 8010}} |
| பிப்ரவரி 1, 2000 | கிறிஸ்து | சிபி 515, கிரீட பேரரசு | ஆடம்ஸ் கவுண்டி நர்சரி | 2.5 வாரங்கள் | redder | 11201}} |

நோய் பாதிப்பு
-------------

* ஆப்பிள் ஸ்கேப் ஸ்கேப்:  *'உயர்'*
* நுண்துகள் பூஞ்சை காளான்:  *'உயர்'*
* சிடார் ஆப்பிள் துரு: குறைந்த
* தீ ப்ளைட்டின்: நடுத்தர

குறிப்புகள்
-----------

1. 1 2 3  McCandless, Linda (1996). "Experiment Station's successful Empire apple has its 30th birthday". *Cornell Chronicle*. Cornell University. 2007-08-14 அன்று மூலம் பரணிடப்பட்டது. 2007-10-13 அன்று பார்க்கப்பட்டது.
2. ↑  Apple varieties
[*தொடர்பிழந்த இணைப்பு*] by US Apple Association
3. ↑  "Apple varieties". 2012-10-01 அன்று மூலம் பரணிடப்பட்டது.
4. ↑  "Empire apples".
5. ↑  Dr. Stephen Miller of the USDA Fruit Research Lab in Kearneysville, West Virginia.

வெளி இணைப்புகள்
---------------

* NY Apple country பரணிடப்பட்டது 2012-09-01 at the வந்தவழி இயந்திரம்
* National Fruit Collection page
**ஒத்தயோது மாதவன் நம்பியார்** (*Othayothu Madhavan Nambiar*) இந்தியாவைச் சேர்ந்த ஒரு தடகளப் பயிற்சியாளர் ஆவார். 1932 ஆம் ஆண்டு பிப்ரவரி மாதம் 16 ஆம் தேதியன்று இவர் பிறந்தார். 1985 ஆம் ஆண்டில் துரோணாச்சார்யா விருதையும் 2021 ஆம் ஆண்டில் பத்மசிறீ விருதையும் பெற்றார்  அவர் நன்கு அறியப்பட்ட இந்திய தடகள வீராங்கனை பி.டி.உஷாவுக்கு பயிற்சியாளராக இருந்தார். 2021 ஆம் ஆண்டு ஆகத்து மாதம் 19 ஆம் தேதியன்று ஒ. எம். நம்பியார் காலமானார்.

பி.டி.உஷா
---------

விமானப்படையில் பணியாற்ரிய நாட்களில் ஒரு விளையாட்டு வீரராக இந்தியாவின் பெயர் பதிந்த மேல் சட்டையை அணிய வேண்டும் என்று கனவு கண்டார். இறுதியில் ஓ. எம். நம்பியார் இந்தியாவின் சிறந்த பயிற்சியாளர்களில் ஒருவராக மாறினார், இந்திய தடகளத்திற்கு பி.டி. உஷாவை வழங்கியதற்காக அங்கீகரிக்கப்பட்ட `துரோணாச்சார்யா விருது வழங்கப்பட்டது. விளையாட்டு வீராங்கனையான பி,டி, உஷாவை பயிற்சியாளர் ஓ. எம். நம்பியார் ஆசிய தடகளத்தின் அனைத்து காலத்திலும் சிறந்த வீராங்கனையாக மாற்றினார்."

லக்னோ மூத்தோர் தேசிய விளையாட்டுப் போட்டியில் 200 மீட்டர் ஓட்டத்தில் உஷாவின் சாதனை முறியடிப்பு வெற்றியைப் பற்றி நம்பியார் இவ்வாறு கூறினார். என்னுடைய வழிகாட்டுதலின் கீழ் ஆசிய தடகள மற்றும் களப் போட்டியில் முந்தைய சாதனையை உஷா பதித்த பத்தாண்டுகளுக்குப் பிறகு அவரது முயற்சியால் வந்தது பாராட்டத்தக்கது." என்றார்.

புனித இசுடீபன்சு
----------------

2005 ஆம் ஆண்டு வரை, நம்பியார் தெலுங்கானாவின் ஐதராபாத்தில் உள்ள புனித இசுடீபன்சு பன்னாட்டு பள்ளியில் மூத்த பயிற்சியாளராகப் பணியாற்றி வந்தார். இவருக்கு சேகர் பட்டாச்சார்யா மற்றும் சபிக் அலி ஆகிய இரு பயிற்சியாளர்கள் அங்கு இருந்தனர். அவர்களில் குறைந்தபட்சம் ஒருவராவது சிறந்து விளங்குவார் என்று நம்பியார் நம்பினார்.

நம்பியார் செயல்திறனை மேம்படுத்தும் மருந்துகளைப் பயன்படுத்துவதில் மிகுந்த அக்கறை கொண்டிருந்தார் அவ்வாறு பயன்படுத்துவதை மிகவும் எதிர்த்தார். சோதனை மற்றும் தரநிலைகள் மிகவும் மந்தமாக இருப்பதால், இந்தியாவில் தடகளப் போட்டிகள் முறைகேடுகளால் நிறைந்திருப்பதாக அவர் சுட்டிக்காட்டினார். பன்னாட்டு அளவில் இந்திய விளையாட்டு வீரர்கள் மிகவும் மோசமான ஆட்டத்தை வெளிப்படுத்தியதற்கு இதுவே காரணம் என்று அவர் வாதிட்டார். வெளிநாடுகளில் இத்தகைய சோதனைகள் மிகவும் கடுமையாக இருந்தன.

மேற்கோள்கள்
-----------

1. ↑  ലേഖകൻ, മാധ്യമം (2021-08-19). "കായിക പരിശീലകൻ ഒ.എം. നമ്പ്യാർ അന്തരിച്ചു". *madhyamam.com* (மலையாளம்). 2021-08-20 அன்று பார்க்கப்பட்டது.
2. ↑  Chakraborty, Samrat (26 January 2021). "Padma Shri for OM Nambiar: The guiding force behind the 'Payyoli Express'". *Olympics.com*. 19 August 2021 அன்று பார்க்கப்பட்டது.
3. 1 2  Suryanarayanan, S. R. (12 March 2005). "The passion to coach is still there". *SportStar*. பாகம் 28 எண். 11. 25 March 2006 அன்று மூலதளத்திலிருந்து பரணிடப்பட்டது எடுக்கப்பட்டது.
4. ↑  Kumar, P. K. Ajith (2 November 2011). "O.M. Nambikr – still raring to go". *தி இந்து*. Archived from the original on 1 September 2015. .
**இரமேஷ் குமார் யாதவா** (*Ramesh Kumar Yadava*) இந்தியாவின் அரியானா, ரோஹ்தக், பாபா மஸ்த்நாத் பல்கலைக்கழகத்தின் துணைவேந்தர் ஆவார்.

தொழில்
------

யாதவா 2021-ல் பாபா மஸ்த்நாத் பல்கலைக்கழகத்தின் துணைவேந்தர் பணியில் சேர்ந்தார். முன்பு இவர் அரியானாவில் உள்ள சவுத்ரி சரண் சிங் அரியானா வேளாண் பல்கலைக்கழகத்தில் பேராசிரியர் மற்றும் துறைத் தலைவராக, தீவனப் பிரிவு (மரபியல் மற்றும் தாவர வளர்ப்பு) துறையிலும் (1976-2013) பல்கலைக்கழக நிர்வாகக் குழுவின் உறுப்பினராகவும் பணியாற்றியுள்ளார். இவர் HAU ஹிசாரில் 37 ஆண்டுகள் பணியாற்றிய பிறகு 31சூலை 2013 அன்று ஓய்வு பெற்றார். இவர் அரியானா கிசான் ஆயோக் மற்றும் விவசாய செலவு விலை ஆணையத்தின் தலைவராகவும் பணியாற்றியுள்ளார். இந்தியாவின் மத்தியப் பல்கலைக்கழகங்களின் பார்வையாளரான குடியரசுத்தலைவரால் பரிந்துரைக்கப்பட்ட சிக்கிம் பல்கலைக்கழகத்தின் நிர்வாகக் குழுவில் உறுப்பினராகவும் உள்ளார்.

மேற்கோள்கள்
-----------

1. ↑  Jangra, Manoj (2021-06-22). "New vice chancellor joined Baba Mast Nath University | Hari Bhoomi". *www.haribhoomi.com* (இந்தி). 2021-06-30 அன்று பார்க்கப்பட்டது.
2. ↑  "Dr. Ramesh Kumar Yadava appointed as the new vice chancellor of Baba Mastnath University | Bhaskar".
3. ↑  "HAU Directory of retired faculty" (PDF).
4. ↑  "Haryana Kisan Ayog newsletter" (PDF).
5. ↑  "Executive Council". *cus.ac.in*. 2021-06-30 அன்று பார்க்கப்பட்டது.
6. ↑  "Authorities". *cus.ac.in*. 2021-06-30 அன்று பார்க்கப்பட்டது.
கொடைக்கானலில் அமைந்திருக்கும் சூரிய குகை தொலைநோக்கி
**அமில் குமார் தாசு** *(Amil Kumar Das)* என்பவர் 1902 ஆம் ஆண்டு முதல் பிப்ரவரி 18, 1961 வரையிலான காலத்தில் வழ்ந்த ஓர் இந்திய வானியலாளர் ஆவார். அனைத்துலக புவியியற்பியல் ஆண்டின் போது, மாட்ரிட், இந்தியா மற்றும் மணிலா ஆகிய இடங்களில் இருந்த வானியல் ஆய்வகங்களுக்கு சூரிய ஒளியின் விளைவுகளை கண்காணிக்கும் பொறுப்பு அளிக்கப்பட்டிருந்தது. தென்னிந்தியாவில் உள்ள கொடைக்கானல் சூரிய வானியல் ஆய்வகம் புதியதாகக் கட்டப்பட்ட சூரிய குகை தொலைநோக்கி மூலம் இந்த கண்காணிப்பு பணியை மேற்கொண்டது. டாக்டர் தாசு அந்த நேரத்தில் கொடைக்கானல் வானியல் ஆய்வகத்தின் இயக்குனராகப் பணிபுரிந்தார். 1960 ஆம் ஆண்டில், சூரிய நிலநடுக்க ஆய்வுகளை மேற்கொள்ளும் முதலாவது சூரியக் குகை தொலைநோக்கியை நிறுவும் பொறுப்பு அவருக்கு அளிக்கப்பட்டிருந்தது. இவர் நினைவாக சந்திரனின் அப்பக்கத்திலிருக்கும் கிண்ணக்குழிக்கு தாசு கிண்ணக்குழி என்று பெயரிடப்பட்டது.

மேற்கோள்கள்
-----------

1. ↑  Bappu, M.K.V. (June 2000). "The Kodaikanal Observatory - A Historical Account". *Journal of Astrophysics and Astronomy* (Bangalore: Indian Academy of Sciences) **21**: 105. doi:10.1007/bf02702374. Bibcode: 2000JApA...21..103.. .

புற இணைப்புகள்
--------------

* Indian Astronomy : From Jantar-Mantar to Kavalur